system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pComuna Cănești, Buzău?
assistant
Cănești este o comună în județul Buzău, Muntenia, România, formată din satele Cănești (reședința), Gonțești, Negoșina, Păcurile, Șuchea și Valea Verzei.

Așezare 
Comuna se află în zona înaltă de deal din Subcarpații de Curbură, în valea Sărățelului. Comuna este străbătută de șoseaua județeană DJ102F, care urmează cursul râului Sărățelul și o leagă spre nord de Mânzălești și spre sud de Berca (de unde DN10 duce mai departe spre Buzău).

Demografie 

Conform recensământului efectuat în 2021, populația comunei Cănești se ridică la 623 de locuitori, în scădere față de recensământul anterior din 2011, când fuseseră înregistrați 898 de locuitori. Majoritatea locuitorilor sunt români (95,83%), iar pentru 4,17% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,86%), iar pentru 4,49% nu se cunoaște apartenența confesională.

Politică și administrație 
Comuna Cănești este administrată de un primar și un consiliu local compus din 9 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

La sfârșitul secolului al XIX-lea, comuna era arondată plaiului Pârscov din județul Buzău, și era formată din satele Glodu, Gonțești, Negoșina, Păcurile, Pârlita, Poenari, Pletari, Șuchea și Valea Verzei, totalizând 1570 de locuitori. Satul Cănești era în acel moment pe cale de dispariție, din cauza unei alunecări de teren care îi obligase pe localnici să se mute în cătunul Pârlita (care mai târziu avea să-și ia el însuși numele de Cănești). În comună funcționau 5 biserici și o școală cu 35 de elevi (din care 3 fete). În 1925, comuna era alcătuită din aceleași sate, inclusă în plasa Sărățelu din același județ și avea 2451 de locuitori.

În 1950, a fost inclusă în raionul Cărpiniștea al regiunii Buzău, și apoi (după 1952) în raionul Buzău din regiunea Ploiești. În 1968, comuna a revenit la județul Buzău, reînființat și având actuala componență, după ce satele Glodu-Petcari și Poiana Pletari au fost transferate comunei Chiliile.

Monumente istorice 
Unicul obiectiv din comuna Cănești inclus pe lista monumentelor istorice din județul Buzău, este situl arheologic de interes local din zona „Valea Largă” de lângă satul Șuchea. El cuprinde o așezare din Epoca Bronzului, aparținând culturii Monteoru (mileniile al III-lea–al II-lea î.e.n.).

Vezi și 
 Geoparc Ținutul Buzăului

Note 

Cănești